מבחן אישיהרה

מבחן אישיהרה () הוא מבחן נפוץ בעולם לאבחון עיוורון צבעים, בעיקר בציר האדום-ירוק.

המבחן פותח בשנת 1917 על-ידי ד"ר שינובו אישיהרה  שהיה רופא עיניים יפני ואיש צבא.

 היסטוריה של מבחנים לזיהוי עיוורון צבעים 

 בסוף המאה ה-18 ותחילת המאה ה-19, ג'ון דלטון פרסם לראשונה תיאור מדעי של עיוורון צבעים.
 בשנת 1873 פותח המבחן פסאודו-איזוכרומטיים (אותו צבע מדומה) Stilling Pseudoisochromatic Plates על-ידי ג'קוב סטילינג הגרמני. מבחן זה התבסס על העיקרון שצבעים מסוימים נראים זהים לאנשים עם ליקוי ראיית צבעים, אך שונים לאנשים עם ראיית צבעים תקינה. כאן השתמשו לראשונה בלוחות צבעוניים עם ספרות וצורות מוסתרות. מבחן זה שימש כבסיס לכל המבחנים בהמשך.
 בשנת 1875 פותח מבחן הצמר הולמרגן (Holmgren Wool Test) על-ידי האופתולמולוג השוודי אלריק הולמרגן. השתמשו במבחן זה בעיקר לנהגי רכבת לאחר תאונות. הנבדק התבקש למיין פקעות צמר צבעוני לפי צבעים.
בשנת 1899 פותח מכשיר אופטי אנומאלוסקופ Nagel's Anomaloscope על-ידי ויליהלם נגל הגרמני. במכשיר זה ניתן לערבב אור אדום וירוק כדי ליצור גוון צהוב ולאחר מכן להשוות אותו לגוון צהוב יחיד. הנבדק התבקש להשוות בין תערובת אדום-ירוק לצהוב, כדי לבדוק עד כמה הוא מצליח להתאים בין הצבעים. האנומלוסקופ נחשב עד היום למבחן המדויק והאמין ביותר לאבחון סוגים מסוימים של עיוורון צבעים. הוא לא בשימוש נרחב בגלל הזמן הארוך של הבדיקה, העלות הגבוהה של הציוד ותחזוקה מיוחדת .
בשנת 1917 מבחן אישיהרה המדויק יותר.
בשנת 1940 פיתח פרנסוורת' מארצות הברית מבחן Farnsworth D-15 Test שאיפשר איתור לקות כחול-צהוב ולא רק אדום-ירוק.
בשנים 1945–1955 פותח מבחן 100 Hue Test על-ידי פרנסוורת' - מנסל. במבחן זה יש 85 דסקיות שיש למיין לפי גוון מדויק.
בשנת 1955 פותח מבחן HRR על-ידי הארדי, ראנד, ריטל מארצות הברית. במבחן זה יש יתרון על מבחן אישיהרה בצורות הפשוטות יותר ובאיתור ליקויים.
במאה ה-21 פותחו גרסאות דיגיטליות לשימוש במחשב ובסמארטפון. מבחן colour Assessment and Diadnosis (CAD) אשר פותח באוניברסיטת לונדון, משתמש בטכנולוגיה ממוחשבת והוא נחשב למבחן המדויק והרגיש ביותר.

 שינובו אישיהרה 
שינובו אישיהרה, נולד בשנת 1879 למשפחה בטוקיו. הוא החל את לימודיו באוניברסיטה הקיסרית, שם למד במלגה צבאית. בפרוץ מלחמת העולם הראשונה באירופה, אישיהרה היה בסיום לימודיו לתואר השני שלו ברפואת עיניים בגרמניה. בזמן שמילא תפקיד צבאי בתחומו, הוא קיבל את המשימה ליצור מבחן עיוורון צבעים. אישיהארה חקר מבחנים קיימים ושילב אלמנטים של מבחן סטילינג, ויצר מבחן משופר, מדויק יותר וקל יותר לשימוש.ממוזער|שמאל|350px|שמונה לוחות במבחן אישיהרה
 מהות מבחן אישיהרה 

מוצגים בפני הנבחן לוחות צבעוניים עגולים הכוללים נקודות בצבעים ובגדלים שונים.

בתוך הדפוס הנקודתי מוסתרים מספר או קו או צורה.

מי שרואה צבעים בצורה תקינה יכול להבחין בצורה המוסתרת, ואילו בעלי הליקוי לא יבחינו בה.

המבחן בודק בעיקר עיוורון בצבעים אדום - ירוק () ופחות יעיל עבור עיוורון כחול - צהוב ().
 בדוטרנופיה ופרוטנופיה אין יכולת להבחין בין גוונים של ירוק ואדום וזה הסוג הנפוץ ביותר של עיוורון צבעים.
 בטריטנופיה אין יכולת להבחין בין גוונים של כחול וצהוב וזה הסוג הנדיר ביותר של עיוורון צבעים.

 סוגי לוחות במבחן 
סוג הלוחסוג הלוח באנגליתמטרהמה רואה אדם עם ראיית צבע תקינהמה רואה אדם ליקוי צבעיםלוח הדגמהDemonstation Plateלהראות לנבחן את אופי הבדיקהמספר ברורמספר ברורלוח המרהTransformation Plateלבדוק הבחנה בין אדום וירוקרואה רק מספר אחדרואה מספר אחרלוח העלמותVanishing Plateלבדוק יכולת הבחנה בסיסיתרואה מספרלא רואה מספר - נעלם לולוח מספר מוסתרHidden Digit Plateלחשוף ליקוילא רואה מספררואה מספר מוסתרלוח אבחוניDignostic Plateקובע סוג הליקוי (אדום/ירוק) וחומרתומזהה מספר נכוןמתקשה לזהות את המספרלוח מעקב קוTracing Plateמתאים לילדים או אנשים שלא קוראיםעוקב אחר הקומתקשה לעקוב אחרי הקו

ממוזער|לוח אישיהרה 11
ממוזער|לוח אישיהרה 9

 אופן ביצוע המבחן 
המבחן מתבצע בתנאי תאורה טובים. הנבדק יושב במרחק 75 ס"מ מהלוח. כל לוח מוצג 3–5 שניות. לסדרת בדיקות מהירה משתמשים ב-14 או 24 לוחות. לבדיקה מעמיקה יותר ב-38 לוחות.

 פירוש התוצאות 
בעל ראיית צבע תקינה יזהה את כל המספרים או הצורות.
בעל ראיית צבע לקויה יתקשה להבחין במספרים בחלק מהלוחות, זאת בהתאם לסוג הליקוי:
קושי בהבחנה באדום (Protan) או קושי בהבחנה בירוק (Deutan), לעיתים גם בכחול (Tritan). המבחן נותן מידע לגבי חומרת הליקוי, לפי מספר הלוחות שהנבדק טעה.

 יתרונות המבחן 
מבחן אישיהרה זול ונפוץ בכל העולם. הוא מהיר ופשוט לאבחון. נחשב לאמין בזיהוי לקות אבחנה בין אדום וירוק.

 מגבלות המבחן 
המבחן פחות רגיש לאבחון לקות בין צבעים כחול-צהוב.

המבחן עלול להיות מושפע מתאורה לא מתאימה.

כאשר יש ליקוי צבעים כתוצאה ממחלות (רשתית או עצב העין) הוא אינו מתאים ודרושים מבחנים אחרים.

 שימושים 
מאז יצירת מבחן אישיהרה הוא נפוץ מאוד בשימוש ברחבי העולם וזאת בזכות קלות השימוש בו ודיוקו הגבוה. בשנים האחרונות, מבחן אישיהארה הפך זמין באינטרנט בנוסף לגרסה המודפסת המקורית שלו. למרות ששתי המדיות משתמשות באותן לוחות, הן דורשות שיטות שונות לאבחון מדויק. המבחן משמש רופאי עיניים ואופטומטריסטים בבדיקות בבתי-ספר, לשכות גיוס, קורסי טייס, נהגים ואנשי צבא וכן בשימוש בתהליכי רישוי מקצועי כמו רפואה, תעופה וחשמל.

חיל הים של ארצות הברית משתמש בלוחות אישיהרה וציון המעבר הנוכחי הוא 12 לוחות נכונים מתוך 14 לוחות בדיקה אדומים/ירוקים (לא כולל לוח ההדגמה).
 לקריאה נוספת 
 בדיקת ראיית צבעים – אתר דוקטורס
 עיוורון צבעים ואנקרום

קישורים חיצוניים

 הערות שוליים 

קטגוריה:הפרעות בראייה ועיוורון
קטגוריה:ראייה
קטגוריה:אבחנה רפואית